open-index/open-wikipedia-markdown huggingface dataset:
Oostendörp (Landkreis Oosterholt)

**Oostendörp** () is en Dörp in de Gemeen Worpsweed in’n Landkreis Oosterholt, Neddersassen.

## Geografie

De Oort liggt in dat Düvelsmoor an’n Oostrand von’n Weyerbarg. In’n Süüdoosten von Oostendörp löppt de Bargdörper Schippgraven langs, de an’n Süüdrand von’n Oort in de Semkenfohrt münnt.

De Naveröörd sünd Oosterweed in’n Noorden, Bargdörp in’n Oosten, Mooringen in’n Süüdoosten, Westerweed un Süüdweed in’n Süüdwesten, Noordweed un Wörpdahl in’n Westen un Weyermoor un Worpsweed in’n Noordwesten.

## Historie

In’n Eersten Weltkrieg sünd 18 Soldaten ut Oostendörp fullen oder vermisst un in’n Tweten Weltkrieg 23.

### Künstlerkolonie Worpsweed

En Reeg von de Künstlers von de Künstlerkolonie Worpsweed hebbt in Oostendörp leevt. 1894 hett de Maler Heinrich Vogeler in Oostendörp den Barkenhoff köfft, in den vondaag dat Heinrich-Vogeler-Museum ünnerbrocht is. In’n Sommer 1900 hett sik Paula Becker op’n Brünjeshoff inmeedt un dor bet to ehren Dood 1907 en Atelier hatt. Ok Otto Modersohn is dor faken ween. Von 1910 af an hett Carl Emil Uphoff op’n Brünjeshoff leevt.

Bernhard Hoetger hett von 1915 af an in Oostendörp wahnt.

### Verwaltungsgeschicht

De Oort hett vör 1852 to de Vaagdie Worpsweed in dat Amt Oosterholt tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt. 1932 is dat Deel von’n nu grötteren Kreis Oosterholt worrn.

De Oort is an’n 1. Oktober 1936 mit Oosterweed, en Deel von Waakhusen, Worpheim un Worpsweed to de Gemeen Worpsweed tohoopleggt worrn.

### Inwahnertall

### Religion

Oostendörp is evangeelsch-luthersch präägt un höört to dat Kaspel von de Zionkark in Worpsweed.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

Tafeln för de Fullenen ut de twee Weltkrieg’ hängt in Worpsweed in de Kark.

## Weertschop un Infrastruktur

### Verkehr

Dör Oostendörp löppt de Landsstraat 153, de in’n Noorden na Worpsweed un Nee Sankt Jürgen geiht un in’n Süden na Worphusen un denn an de L&nbsp;133. De L&nbsp;133 löppt in’n Noordoosten na Grasbarg un Tarmst un in’n Süüdwesten na Leendaal un na Bremen.

De nächste Autobahn is de Autobahn 27 (Afsnidd Bremen–Cuxhoben). De Opfohrt 17 Bremen-Industriehavens (Dreeeck Bremen-Industriehavens mit Övergang na de A&nbsp;281) liggt so 18 Kilometer in’n Süüdwesten von Oostendörp an de *Hu’er Heerstraat* un de Opfohrt 16 Bremen-Noord (an de B&nbsp;74) 18 Kilometer. De B&nbsp;74 geiht dor ok in de A&nbsp;270 na Blomendal över.

De nächste Bahnhoff is so bi 13 Kilometer wied weg in’n Westen de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhoff Worpsweed an disse Bahnlien leeg dree Kilometer in’n Noordwesten.

## Footnoten
Bahnhoff Luunst

De **Bahnhoff Luunst** is en Bahnhoff mit de Bahnhoffskategorie 6 un twee Gleise an de Bahnlien Bremen–Bremerhoben in Luunbarg (Oortschop Luunst).

De Bahnhoff liggt an’n Noordrand von Luunbarg an de Straat *Na’n Luunbagen/Wersermünner Straat* (K&nbsp;45). Fröher hett de Straat *An’n Luunbagen* maal *Bahnhoffstraat* heten.

## Historie

De Bahnlien von Bremen na Geestmünn is 1862 boot worrn. En Bahnhoff harr de Oort in de eerste Tied aver nich. De is eerst 1879 anleggt worrn. För dat Bahnhoffsgebüüd müssen de Öörd ümto betahlen. Allens tohoop weren dat 2200 Goldmark: Luunbarg 1700 Goldmark, Hollen 400 Goldmark, Heis 50 Goldmark un Wittst 50 Goldmark. Dat weer toeerst en Bedarfshalt, eerst 1882 hett de Tog denn regulär hollen.

De Göderschuppen is 1965 afreten worrn. 1966 is de Bahnlien elektrifizeert worrn. De Naam *Bahnhoff Luunst* is 1970 kamen. Vörher hett he *Bahnhoff Luunbarg* heten. Dat letzte Bahnpersonal hett 1988 den Bahnhoff verlaten. Sietdem warrt Schranken un Signale automaatsch oder von annerwegens bedeent.

De Afkörten in dat Bahnamtliche Betriebsstellenverzeichnis is HLUN un de Internatschonale Bahnhoffsnummer 8003799.

De Bahnhoff hett twee Siedenbahnstieg’.

## Personenverkehr

Siet Dezember 2010 föhrt elk Stünn de Lien RS&nbsp;2 (Bremerhoben-Leh–Twustern) von de Regio-S-Bahn Bremen/Neddersassen över Luunst.

## Footnoten
Olympisch Winterspelen 1976/Biathlon

Bi de **[[Olympisch Winterspelen 1976|XII. Olympisch Spelen]] [[1976]]** in Innsbruck wurrn twee Wettbewarfen in’ **[[Biathlon]]** utdragen. De Wettkämpe funnen in Seefeld in Tirol statt.

## 20 km




Datum: 6. Februar




## 4 x 7,5 km




Datum: 13. Februar
Rinnat Ibragimowitsch Safin

**Rinnat Ibragimowitsch Safin** (russisch *Риннат Ибрагимович Сафин*}}; * 29. August 1940 in Bolshiye Yaki, Tatarstan; † 22. Oktober 2014) weer en sowjeetsch Biathlet un Olympiasieger.

Rinnat Safin hörr to de spoodrieksten sowjeetschen un internatschonalen Biathleten vun de tweet Hälft vun de 1960er un de eerst Hälft vun de 1970er Johren, ofschons he meest in den Schadden vun sien groot Landsmann Alexander Tichonow stunn, an de sien Siet he sien gröttste Erfolge halen kunn. Bi de Biathlon-Weltmeesterschapen 1967 in Altenberg verpass de Athlet vun Dynamo Leningrad as Veert um fiev Sekunn achter Jon Istad sien eerst Medaille över 20&nbsp;Kilometer. In den Staffelwettbewarv wunn he gemeensam mit Tichonow, Wiktor Mamatow un Nikolai Pusanow achter dat norweegsch Team mit Sülver sien eerst internatschonale Medaille.

An de Olympisch Winterspelen hett Safin nich deelnommen. 1969 is he weer bi de Biathlon-Weltmeesterschapen, ditmal in Zakopane an den Start gahn. Achter Tichonow wunn he mit Sülver sien eerst aber ok eenzig internatschonale Eenzelmedaille, mit Tichonow, Mamatow und Wladimir Gundarzew in' Staffelwettbewarv sien eerst Goldmedaille. In Östersund wunn he den Staffelwettbewarv 1970 nochmal, nu mit Alexander Uschakow för Gundarzew. 

1971 wunn Safin in Hämeenlinna to'n darten Mal Staffelgold, veert Mann weer nu Nikolai Muchitow. In' Eenzel reck he Platz fiev. 1972 nehm he in Sapporo an sien eenzig Olympisch Spelen deel. Reck he in' Eenzel mit Rang 19 en vergliekswies schlechte Platzeeren, wunn he mit Tichonow, Mamatow un Iwan Bjakow de Goldmedaille in' Staffelwettbewarv. Den veerten un letzten Weltmeestertitel mit de Staffel wunn Safin bi de Biathlon-Weltmeesterschapen 1973 in Lake Placid. Neben Tichonow und Safin hörrn Juri Kolmakow un Gennadi Kowaljow to de Staffel.

## Weblenken
* Indrag bi Sports-Reference (engelsch)
Anna Böger

**Anna Böger** (* 1. Januar 1977 in München, Bayern) is en düütsch Schauspelerin.

## Leven un Karriere
Anna Böger wurr 1977 in München boren. Hör Schauspeelutbillen kreeg se tüschen 1999 un 2001 an dat Max Reinhardt Seminar Wien. 2001 harr se en  Engagement an dat Schauspeelhuus Zürich. Wiedere Statschonen vun hör Bühnentätigkeit weern dat Berliner Ensemble, de Münchner Kamerspelen, siet 2008 dat Theater Freiburg un 2011 dat Schauspiel Köln.

Hör Filmdebüt geev Anna Böger in den 2006 rutbrochten Speelfilm *[[Shoppen (Film)|Shoppen]]*. Se hett buterdem in Nebenrullen vun Feernsehproduktschonen as  *[[SOKO Stuttgart]]* mitwarkt. En dragen Rull speel se 2009 in den Film *[[Salami Aleikum]]*.

De 1,87 m groot Anna Böger snackt neben Düütsch noch Engelsch un Franzöösch un leevt in Frankfort an’n Main. In hör Freetiet bedrifft se Rieden, Klautern un Flamenco-Danz.

## Filmografie (Utwahl)

## Utteknungen
* 2002 Kunstpries Berlin: Förderpries Dorstellen Kunst

## Weblenken
* 
* Agenturprofil vun Anna Böger
Olympisch Winterspelen 1980/Biathlon

Bi de **[[Olympisch Winterspelen 1980|XIII. Olympischen Spielen]] [[1980]]** in Lake Placid wurrn eerstmals dree Wettbewarfen in’ **[[Biathlon]]** utdragen. Nee in’t Programm weer dat Rennen över 10 Kilometer.
__TOC__
## 10 km




Datum: 19. Februar



## 20 km




Datum: 16. Februar



## 4 × 7,5 km Staffel




Datum: 22. Februar
Kjell Søbak

**Kjell Søbak** (* 21. Juni 1957 in Bodø) is en ehmalger norweegsch Biathlet.

Bi de Olympisch Winterspelen 1980/Biathlon keem he mit de norweegsch Staffel över 4 x 7,5 Kilometer in' Biathlon up den veerten Platz un in' Eenzel keem he up Platz 5. Veer Johr later 1984 in Sarajevo wunn he mit de norweegsch Staffel över 4 x 7,5 Kilometer, to de buterdem noch Eirik Kvalfoss, Rolf Storsveen un Odd Lirhus hörrn deen, de Sülvermedaille. 

Bi de Biathlon-Weltmeesterschapen 1982 in Minsk wunn he mit de norweegsch Staffel de Sülvermedaille. In dat Eenzel belegg he den 6. Platz un in' Sprint den 9. Platz.

## Weblenken
* [http://www.sports-reference.com/olympics/athletes/so/kjell-sobak-1.html Kjell Søbak in de Datenbank vun Sports-Reference)
Olympisch Winterspelen 1984/Biathlon

Bi de **[[Olympisch Winterspelen 1984|XIV. Olympisch Spelen 1984]]** in Sarajevo wurrn dree Wettbewarfen in’ **[[Biathlon]]** utdragen.

## 10 km




Datum: 14. Februar



## 20 km




Datum: 11. Februar



## 4 × 7,5 km Staffel




Datum: 17. Februar
406 v. Chr.

## Wat passeert is
* Slacht bi de Argenusen. Dat is de gröttste Seeslacht, de in dat antike Grekenland jemols slahn wurrn is. Athen winnt en groten Sieg over de Flott vun Sparta unner Kallikratidas, de in de Slacht um kummt. 

## Boren

## Storven

* Sophokles, Schriever vun Tragödien uut’n oolden Grekenland (* üm 496 v. Chr.)
407 v. Chr.

## Wat passeert is
* In den Krieg vun'n Peloponnes verleert Athen unner Antiochos de Seeslacht bi Notion gegen Sparta unner Lysander. 

## Boren

## Storven
405 v. Chr.

## Wat passeert is
* Athen hett in’t Vörjohr siene besten Strategen vor Gericht stellt un henricht. Nu verleert dat in de Slacht bi Aigospotamoi gegen Sparta unner Lysander. De Krieg vun’n Peloponnes is dor in’n Grunne mit ut.

## Boren

## Storven
409 v. Chr.

## Wat passeert is
* Karthago erovert Selinunt un Himera up Sizilien un maakt de in Dutt. 
* Dat Drama *[[Philoktetes (Drama)|Philoktetes]]* vun Sophokles warrt to'n eersten Mol upföhrt.

## Boren

## Storven
410 v. Chr.

## Wat passeert is
* De Flotten vun Athen unner Alkibiades siegt over Sparta in de Slacht vun Kyzikos in de Marmara-See. De spartaansche Upperbefehlhebber Mindaros kummt dor bi um.

## Boren

## Storven
* Mindaros, Feldherr vun Sparta
Anfissa Anatoljewna Reszowa

**Anfissa Anatoljewna Reszowa** (russisch: Анфиса Анатольевна Резцова; * 16. Dezember 1964 in Jakimez, Oblast Wladimir; † 19. Oktober 2023 ) weer en sowjeetsch/russische Skilanglöperin un Biathletin.

## Loopbahn
Se wunn in' Langloop bi de Nordisch Skiweltmeesterschapen 1985, 1987 un 1999 mit de russisch (bzw. sowjetschen) Staffel de Goldmedaille. Bi de Olympisch Winterspelen 1988 in Calgary gelung hör mit de sowjeetsch Staffel de Olympiasieg. Dorto wunn över de 20-Kilometer-Streck noch de Sülvermedaille achter Tamara Tichonowa aber vör Raissa Smetanina. 

In' Biathlon wunn se bi den Olympisch Spelen 1992 in Albertville över 7,5 Kilometer vör Antje Misersky un Jelena Belowa un mit de 3 x 7,5 km Staffel de Bronzemedaille. Twee Johr later in Lillehammer wunn se Gold mit de Biathlonstaffel.

Se leevt hüüd in Moskau un is de Moder vun de Biathletinen Darja Leonidowna Wirolainen un Kristina Leonidowna Reszowa.

## Wat se schafft hett

### Skilangloop
**Olympisch Winterspelen:**
* 1988: 1x Gold (Staffel), 1x Sülver (20&nbsp;km)

**Weltmeesterschapen:**
* 1985: 1x Gold (Staffel)
* 1987: 1x Gold (Staffel), 2x Sülver (5&nbsp;km, 20&nbsp;km)
* 1999: 1x Gold (Staffel)

**Weltcup:**
* 1x Platz 2 im Gesamtweltcup (1986/87)

### Biathlon
**Olympisch Winterspelen:**
* 1992: 1x Gold (Sprint), 1x Bronze (Staffel)
* 1994: 1x Gold (Staffel)

**Weltmeesterschapen:**
* 1992: 1x Sülver (Mannschap)

**Weltcup:**
* 2x Gesamtweltcup-Siegerin (1991/92, 1992/93)

## Weblenken
* Anfissa Reszowa in de Datenbank vun de FIS (engelsch)
* IBU-Profil (engelsch)
* Anfissa Reszowa in de Datenbank vun Olympedia.org (engelsch)

## Enkeld Nahwiesen
Mindaros

**Mindaros** († 410 v. Chr. bi Kyzikos) weer en Feldherr vun Sparta in dat föffte Johrhunnert vor Christus. 

In den Krieg vun'n Peloponnes (431-404 v. Chr.) weer he in't Johr 411/410 v. Chr. Nauarch, un dor Upperbefehlhebber vun de spartaansche Flotten mit. He hett sunnerlich atheensche Stützpunkte an den Hellespont angrepen. Dor woll he den Transport vun Koorn ut de Gemarken vun de Swatte See her unnerbreken, dat Athen so nödig bruken dö. He hett sik in en Reeg vun Seeslachten gegen den athenschen Feldherrn Alkibiades slahn. Mol hett he wunnen un mol verlaren, bit he tolest 410 v. Chr. in de Slacht vun Kyzikos an'n Süüdwall vun de Marmarasee umkamen is. 

Sien Naam warrt in en spartaanschen Bericht nömmt, de bi de Atheners as en typischen Satz vun lakoonsche Kortheit gellen dö:

:*Scheepe verlaren. Mindaros dood. Mannslüde hefft Hunger. Weet nich, wat doon.*

## Belege
Karin Friedrich (Journalistin)

**Karin Friedrich** (* 18. Februar 1925 in Marburg; † 27. November 2015) weer en düütsch Journalistin un Schrieverin.

Karin Friedrich weer de Dochter vun  Ruth Andreas-Friedrich un Otto A. Friedrich, den lateren Präsidenten vun de Bundesvereinigung der Deutschen Arbeitgeberverbände. Se hörr as hör Moder un deren Levensgefährte Leo Borchard wiels de Tiet vun den Natschonalsozialismus de Wedderstandsgrupp *[[Onkel Emil]]* an.

Nah den Tweten Weltkrieg weer se tonächst över fiev Johren as  Schauspelerin an dat Berliner Hebbeltheater anstellt. 1950 hett se ehr beroplichen Swoorpunkt nah München up den Journalismus verlagert un hett sück in dissen Beriek vör allen mit sozialpolitisch Themen utnannersett. Nah en  Anstellung bi de Tietschrift *[[Echo der Woche]]* as ok en Volontariat bi de *[[Südpost]]* hett se van 1953 bit to hör Ruhestand 1992 as Reporterin un Redakteurin bi de *[[Süddeutsche Zeitung|Süddeutschen Zeitung]]* arbeit

Doröver herut hett sück Karin Friedrich in de *[[Weiße Rose Stiftung]]* un den Helperkrink *Miteinander leben-ProAsyl* insett. 2004 wurr se vun de Gedenkstäe Yad Vashem as Gerechten mank de Völker ehrt.

Se leev later in Gauting un is in de Nacht to’n 27. November 2015 storven.

## Böker
* *Wege ins gelobte Land.* Metropol, Berlin 1994, ISBN 3-926893-74-5.
* *Zeitfunken. Biographie einer Familie.* Beck, München 2000, ISBN 3-406-45868-8.

## Literatur
* *Kürschners deutscher Sachbuch-Kalender.* 2. Jahrgang, 2003/2004, , S. 201.

## Weblenken

* DNB-Katalog
* Websteed Weiße Rose Stiftung to de Utstellung Onkel Emil in dat Johr 2012
* Helmut Zeller: ''Vom aufrechten Gang''. Artikel in de ''Süddeutsche Zeitung'' van’ 14. Februar 2013

## Enkeld Nahwiesen
Georg Albrecht

**Georg Albrecht** is de Naam von

* Georg Albrecht (1815–1890), düütschen Richter,
* Georg Albrecht (1881–1964), düütschen Historiker,
* Georg von Albrecht (1891–1976), düütschen Pianist un Kumponist,
* Georg Albrecht (* 1989), düütschen Ieshockeyspeler,
* Georg Eugen Albrecht (1855–1906), düütschen Pastoor un Missionar.

**Georg Albrecht** is de Naam von disse Herrschers

* Georg Albrecht von Brannenborg (1591–1615), Markgraaf von Brannenborg,
* Georg Albrecht von Brannenborg-Kulmbach, Begrünner von de Kulmbacher Lien von de fränkschen Hohenzollern,
* Georg Albrecht von Brannenborg-Kulmbach, Begrünner von en freeherrliche Familie von Kotzau,
* Georg Albrecht (1690–1734), Först von Oostfreesland,
* Georg Albrecht (1695–1739), Hartog von Sassen-Weißenfels-Barby.
Alkibiades

**Alkibiades** (ooldgr. Ἀλκιβιάδης; * um 451 v. Chr. rüm in Athen; † 404 v.&nbsp;Chr. in Phrygien) weer en bedüdenden Staatsmann, Rhetor un Feldherr ut dat antike Athen. He stamm ut de vermaarde Adelsfamilie vun de Alkmaioniden. In de tweede Hälfte vun den Krieg vun'n Peloponnes speel he en unbannige Rull as Strategen, militäärschen Befehlhebber un Politiker. 

## Leven un Dood
In den Krieg hett he en poor mol de Sieten wesselt. Um 420 v. Chr. hett he sik in siene Heimatstadt Athen for en aggressive Butenpolitik utspraken un hett sik dor bannig for stark maakt, den Krieg ok na Sizilien hen to bringen. Nadem siene polietschen Feende em anklaagt harrn vunwegen „Frevel an de Religion“, is he utknepen na Sparta hen. Dor hett he as strateegschen Raatgever deent un allerhand Vörsläge maakt, gröttere Feldtöge gegen Athen to unnernehmen. To'n Deel hett he de ok sülms anföhrt. Man ok in Sparta hett he sik fix Feende maakt un so möss he utbüxen na dat Perserriek. Dor weer he Raatgever vun den Satrapen Tissaphernes. Man dat duer nich lang, dor hefft em siene Frunnen in Athen besnackt, datt he torüchkamen scholl. Achternah hett he en poor Johre in Athen as General deent, bit siene Feende em tolest to'n tweeden Mol verbannen konnen. 

Alkibiades is denn toeerst na Thrakien up sien Besitt tagen un na de Nedderlage vun Athen gegen Sparta an den Hoff vun den pers'schen Satrapen Pharnabazos nah Daskyleion gahn. De spartaansche Befehlhebber Lysander hett sik dor tohopen mit de Dartig Tyrannen, de he in Athen an'e Macht brocht harr, achter klemmt, datt Alkibiades 404 v. Chr. up de Flucht in Melissa in Phrygien an'e Siet maakt wurrn is. Siene Leevste, dat weer de Hetäre Timandra, schall em begraven hebben. 

De wichtigsten Borns, de vun sien Leven vertellt, sünd Thykidides un Xenophon siene Vertellen. Dor kaamt denn noch sekundäre Borns to, unner annern  Diodor (de sik up Ephoros stütten dö), Plutarch un Cornelius Nepos.

## Literatur
* Walter M. Ellis: *Alcibiades.* Routledge, London u.&nbsp;a. 1989, ISBN 0-415-00993-6.
* David Gribble: *Alcibiades and Athens. A Study in Literary Presentation.* Clarendon Press, Oxford 1999, ISBN 0-19-815267-1 (Rezension im Bryn Mawr Classical Review).
* Jean Hatzfeld: *Alcibiade. Étude sur l’histoire d’Athènes à la fin du V<sup>e</sup> siècle.* 2. Auflage. Presses Universitaires de France, Paris 1951.
* Herbert Heftner: *Alkibiades. Staatsmann und Feldherr.* Wissenschaftliche Buchgesellschaft, Darmstadt 2011, ISBN 978-3-89678-732-3 (Rezension bi H-Soz-Kult; Rezension in sehepunkte).
* Donald Kagan: *The Peloponnesian War.* Viking, New York u.&nbsp;a. 2003, ISBN 0-670-03211-5.
* Wolfgang Schuller: *Alkibiades.* In: Kai Brodersen (Rutg.): *Große Gestalten der griechischen Antike. 58 historische Portraits von Homer bis Kleopatra.* Beck, München 1999, ISBN 3-406-44893-3, S. 337–346, 481 f.

## Weblenken

* Alkibiades sien Leven vun Cornelius Nepos (latiensch un düütsch)
Kurt Bauer (1900–1945)

**Kurt Bauer** (* 23. Oktober 1900 in Oberschöneweide; † 14. November 1945 in Ketschendorf) weer en düütschen Verwaltungsbeamten.

Bauer is 1900 in Oberschöneweide boren. Na dat Abitur un den Militärdeenst hett he 1919 en Studium von de Juristeree an de Universitäten Griepswoold un Berlin anfungen. 1922 hett he in Griepswoold sien Dr. jur. maakt.. 1923 is he as Börgermeester von Penkun in Vörpommern wählt worrn un weer dormit to de Tied de jüngste Verwaltungsbaas in dat Düütsche Riek. 1925 hett he sik as Börgermeester in de Stadt Winsen beworven un is dor för twölv Johr wählt worrn.

Bi de Wahlen 1933 weer he Kannedaat för den Natschonalen Middelstand, wat em in Kunflikt mit de NSDAP brocht hett. Dorüm hett he sik op de Steed as Börgermeester in Schönebeck beworven un hett dit Amt 1934 övernahmen. 1937 is he Maat von de NSDAP worrn.

Nadem Schönebeck an’n 12. April 1945 von de Amerikaners innahmen worrn is, dröff Bauer Börgermeester blieven, ofschoonst he in de NSDAP weer. Nadem aver de Stadt an de Sowjetunion övergeven worrn is, is Bauer an’n 10. Juli 1945 in Haft kamen, as he bi de sowjetsche Kummandantur gegen Verhaftungen dör de Rode Armee protesteert hett. He keem in dat Speziallager Ketschendorf von’n NKWD. Dor is he an’n 14. November 1945 an de Diphtherie storven.

## Literatur

* Günther Hagen: *Kurt Bauer. Ein Bericht von Günther Hagen.* Winsener Hefte, ISBN 978-3-928788-56-4

## Footnoten
Kurt Bauer

**Kurt Bauer** is de Naam von

* Kurt Bauer (1900–1945), düütschen Verwaltungsbeamten,
* Kurt Bauer (1903–1993), düütschen Maler,
* Kurt Bauer (1906–1981), düütschen Künstler,
* Kurt Bauer (*Kurt Max Bauer*; 1926–2016), öösterriekschen Ornitholoog,
* Kurt Bauer (1928–2017), düütschen Pianist,
* Kurt Bauer (* 1961), öösterriekschen Historiker,
* Kurt Bauer, öösterriekschen Beamten,
* Kurt M. Bauer (*Kurt Max Bauer*; 1926–2016), öösterriekschen Ornitholoog.
Borgbeekkanaal

De **Borgbeekkanaal** () is en Waterloop, de twüschen Bredenwisch un Neeland-Vörwark von rechts in de Oost münnt.

De Waterloop hett keen richtigen Born. He spiest sik ut de Gravens in dat Kedener Moor twüschen Groot-Steernbarg, Stodermoor un Bützfletermoor. De Gravens sünd in’n Oosten mit de Haschenfleter Wettern verbunnen. In dat Rebeed liggt ok de Roodslammdeponie von Aluminium Oxid Stood. Von dor flütt de Kanaal in en Afstand von 800 Meter parallel to de *Groot-Steernbarger Straat* (K&nbsp;80/K&nbsp;3) na Noordwesten. An de Straat *An’n Kanaal* (K&nbsp;3 na Ritschermoor) knickt de Borgbeekkanaal na Süüdwest un denn na en beten mehr as een Kilometer wedder na Noordwest. He löppt dor denn an de K&nbsp;63 langs na Hammohermoor. Dicht bi de Eck K&nbsp;3/K&nbsp;63 nimmt de Kanaal von links den Villahs-Moorgraven op. Wieder in’n Noordwesten twüschen Hammohermoor un Waterkroog münnt von rechts de Fanggraven in’n Borgbeekkanaal. An disse Steed knickt de Kanaal wedder na Süüdwesten af. He flütt nu an de K&nbsp;62 langs dör Borg.

Vör Seemoor un Ossenpohl dreiht de Borgbeekkanaal na Noordwesten un nimmt von Süden den Düünbödeler Beek op. Von de Steed in’n Westen von Borg an billt de Kanaal de Grenz twüschen Bredenwisch un Neeland/Engelschopp. An de Bredenwischer Dörpstraat dreiht he na Noorden, denn bi’n Engelschopper Ruffel na Westen un an de L&nbsp;113 na Noordwesten. Twüschen de L&nbsp;113 un de Oost münnt von beide Sieden de Middelfleet in’n Kanaal. Güntsied von Lüttwöhrn un Wisch münnt de Borgbeekkanaal in de Oost. De Münn is dör en Schöppwark sekert.

Dat Water ut de Oost flütt wieder in de Elv un in de Noordsee.

## Toströöm

De Villahs-Moorgraven spiest sik ut de Gravens von’n groten Villah twüschen Hammoh un Groot-Steernbarg.

De Fanggraven spiest sik ut dat Königsmoor twüschen Aschhoornermoor un Drochtersermoor op de een Sied un Neelannermoor op de anner Sied. Von dor flütt he in en Bagen in’n Oosten üm Engelschopp un Hammohermoor rüm.

De Düünbödeler Beek mit en Afströömrebeed von 16,15 km² hett sien Born an’n Noordrand von Düünbödel. Von dor flütt he na Noordwesten un billt de Grenz na Middelsdörp. Bi Ramels geiht de K&nbsp;68 mit en Brügg över den Beek weg. Dichtbi münnt eerst von rechts de Middelsdörper Beek, denn von links de Himmelpoortener Beek un von rechts de Hammoher Wischenbeek in’n Düünbödeler Beek. In Borg münnt de Beek denn in’n Borgbeekkanaal.

De Middelsdörper Beek hett sien Born in Middelsdörp un billt deelwies de Grenz twüschen Middelsdörp un Hammoh. De Himmelpoortener Beek fangt bi de Bundsstraat 73 in’n Süüdoosten von Himmelpoorten an un flütt von dor na Noorden bet he bi Ramels in’n Düünbödeler Beek münnt. De Hammoher Wischenbeek fangt direkt in Hammoh an un löppt denn na Westen un münnt bi Ramels.

## Footnoten



## Weblenken
Lüneburg

**Lüneburg** betekent

* Lüneburg, Gemeen in KwaZulu-Natal, Süüdafrika,
* Lüneburg, fröhere Borg bi Wetter, Landkreis Marburg-Biedenkopf, Hessen,
* ''Lüneburg'' (A 1411), Typschipp von de Lüneburg-Klass von Versorgungsscheep,
* (10801) Lüneburg, en Asteroid,
* Lüneburg, düütsche Eddelfamilie,
* Lüneburg, Lübecker Patriziergeslecht.

Dat is ok de hoochdüütsche Naam von

* Lümborg, Stadt in’n Landkreis Lümborg, Neddersassen,
* Regerungsbezirk Lümborg, fröheren Regerungsbezirk in Neddersassen,
* Förstendom Lümborg, ehmalig Herrschopsrebeed.

**Lüneburg** is de Familiennaam von

,
* Anton von Lüneburg (1673–1744), düütschen Politiker,
* Heinz Lüneburg (1935–2009), düütschen Mathematiker,
* Hieronymus Lüneburg (vör 1530–1580), düütschen Politiker,
* Hieronymus Lüneburg († 1633), Raadsherr in Lübeck,
* Joachim Lüneburg (1512–1588), düütschen Politiker,
,
* Karl Lüneburg (1927–2014), düütschen Politiker,
* Ludeke Lüneburg († 1539), düütschen Politiker,
* Nisse Lüneburg (* 1988), düütschen Springrieder,
* Rasmus Lüneburg (* 1982), düütschen Springrieder,
* Rudolf Karl Lüneburg (1903–1949), düütschen Mathematiker un Physiker.

Kiek ok bi: Lunenburg.
Synthopol

De **Synthopol** Chemie Dr. rer. pol. Koch GmbH & Co. KG is en Ünnernehmen in Buxthu, dat Kunstharz för de Lack-, Farven-, Kunststoff- un Kleevstoffindustrie herstellt. Mit üm un bi 190 Lüüd in Lohn un Brood verköfft dat Ünnernehmen so wat 60.000 Tunnen Kunstharz un maakt en Ümsatz von över 100 Millionen Euro.

## Historie

Dat Ünnernehmen is 1957 von’n Hambörger Koopmann Peter Koch in de Andreas-Meyer-Straat in Billbrook grünnt worrn.

Nadem dat Ünnernehmen an sien olen Standoort gau wussen is, wull Synthopol na Maschen ümtehn. Dor hebbt se 1963 en neet Wark boot. Den Bo hebbt se aver anfungen, ahn dat de Bogenehmigung dör weer. Synthopol hett nadräglich en Bogenehmigung von de Regerung in Lümborg kregen, aver de Gemeen Maschen hett dor ut Angst üm dat Grundwater gegen klaagt un sik dörsett.

An’n 10. Juni 1963 hett dat en swore Explosion in dat Synthopol-Wark in Billbrook geven, bi de twee Arbeiders swoor verletzt worrn sünd.

Nadem dat Ünnernehmen nich na Maschen tehn kunn, sünd se 1966 na Buxthu ümtagen in dat ne’e Gewarvrebeed twüschen Eindörp, Imbeek un Oostmoor, dat twüschen de Nedderelvbahn un de Bundsstraat 73 liggt.

1984 hett Günter Koch dat Ünnernehmen von Peter Koch övernahmen.

An’n 28. Juni 2000 hett dat en swore Explosion op dat Gelänn von de Synthopol-Anlaag in Buxthu geven. Üm dat Füür to löschen weren de Füürwehren ut de ganze Gemeen Buxthu, von de Warksfüürwehr von dat Dow-Wark Stood un von de Beroopsfüürwehr Hamborg anrückt. Dat hett Schadens von 10 Millionen Euro geven. Jüstso groot weer de Produkschoonsutfall.

2012 hett Günter Koch dat Leid över dat Ünnernehmen an den Geschäftsföhrer Henning Ziemer afgeven. Nadem Synthopol dat Navergrundstück köfft hett, dat vörher Malteser Aquavit tohöört harr, is 2014/2015 de Anlaag utboot worrn. Richtfest för de ne’e Hall 16 weer an’n 19. September 2014.

2014/2015 hett de Gemeen von de Ahmadiyya Muslim Jamaat an’n Olen Postweg en Grundstück köfft un wull dor en Moschee för Buxthu boon. Dat dröffen se nich, von wegen dat üm dat Gelänn von Synthopol en Afstand von 235 Meter hollen warrn mutt na alle Gebüüd, in de veel Lüüd in- un utgaht.

## Footnoten



## Weblenken

* Websteed von dat Ünnernehmen (hoochdüütsch)
Wolfsburg

**Wolfsburg** is de hoochdüütsche Naam von

* Wulfsborg, Stadt in Neddersassen,
* Oold-Wulfsborg, Stadtdeel von Wulfsborg,
* Slott Wulfsborg, Slott in Wulfsborg.

**Wolfsburg** betekent ok

* Wolfsburg, Oort in de Gemeen Wolfsburg-Unkeroda in’n Wartburgkreis, Döringen,
* Wolfsburg, düütschen Naam von de Stadt Kula in de Vojvodina, Serbien,
* Wolfsburg, düütschen Naam von de Borg Vlčí hrádek, Tschechien,
* Wolfsburg, Borgruin in Neustadt an der Weinstraße,
* Wolfsburg, fröhere Waterborg in Roisdorf, Noordrhien-Westfalen,
* Wolfsburg, Gebüüd in Marburg,
* Wolfsburg, Kathoolsche Akademie in Mülheim an der Ruhr, Noordrhien-Westfalen,
* Wolfsburg, fröhere Waterborg in Vilich-Rheindorf in’n Bonner Stadtbezirk Beuel, Noordrhien-Westfalen,
* *[[Wolfsburg (Film)|Wolfsburg]]*, düütschen Speelfilm ut dat Johr 2002,
* *[[Wolfsburg (Schipp, 1916)|Wolfsburg]]*, en Frachtschipp.

**Wolfsburg** is de Familiennaam von

* Gebhard von der Schulenburg-Wolfsburg (1763–1818), düütschen Staatsmann,
* Werner von der Schulenburg-Wolfsburg (1792–1861), düütschen Politiker.
Gustav Fels

** Richard Fels** (* 23. Februar 1842 in Köthen; † 29. September 1922 op de Farm Ondekaremba bi Windhuk, Süüdwestafrika) weer en düütschen Verwaltungsbeamten.

Fels is 1842 in Köthen boren. Na dat Abitur hett he an de Universität Jena Juristeree studeert. 1861 is he Maat von dat Corps Thuringia Jena worrn.

Na dat Studium is he in’n prüüßschen Staatsdeenst gahn. 1872 bet 1875 weer he Börgermeester von Ballenstedt un von 1877 bet 1880 Börgermeester von Mölln.

Von dor is he 1880 na Leh wesselt un dor de eerste Börgermeester worrn nadem de Oort in dat Johr en neet Magistraatsstatut kregen harr. Dat Amt hett he bet 1884 behollen. Sien Nafolger weer Gustav Augspurg. In dat Johr is he denn för twölv Johr as Börgermeester von de Stadt Eberswalde wählt worrn. Dat Amt harr he von April 1884 bet Juni 1895.

1910 is he mit siene Fro na Düütsch-Süüdwestafrika gahn üm bi siene Dochter Gerda to leven, de 1902 Erich Rust freet harr, de op de Farm Ondekaremba bi Windhuk leven dee.

He hett 1867 Camilla Knauth (19. Juni 1845–1936) freet. De beiden harrn de Döchter Adelheid (8. Mai 1868-5. Januar 1897), Frieda (* 27. August 1869), Klara (* 8. August 1875), Gerda (28. November 1882-1976) un Waltraud (23. Oktober 1884-1962).

## Footnoten
Leopold von Vangerow

** August Philipp Leopold von Vangerow ** (* 15. April 1831 in Herwede; † 22. Juni 1881 in Bremerhoben) weer en düütschen Verleger un Bremerhobener Kommunalpolitiker. 

Vangerow stamm ut en ole pommersche Adelsfamilie un weer de Söhn von’n königlich prüüßschen Hauptmann August von Vangerow (1797–1862) un de Koopmannsdochter Justine Sophie Schröder (1800–1857) ut Herwede. He hett en Lehr as Bookhändler maakt. 1852 keem he von Herwede na Bremerhoben üm en Filiaal von de Bookhandlung Heyse ut Bremen optoboon. He hett mit’n Bookdrucker Otto Remmler tohooparbeidt. De beiden hebbt dat *Wochenblatt an der Unterweser* grünnt un 1855 de Heyse-Bookhandlung övernahmen. Siet 1856 hett he dat *Correspodenzblatt für Bremerhaven* rutgeven. 1857 (na annere Borns 1855) weren he un Remmler Rutgevers von de *Provinzial-Zeitung* in Leh. 1864 keem dat Bladd as prohannöversch, later natschonalliberal Daagbladd in Geestmünn rut. Sien Verlag hett tosätzlich Böker un Broschüren rutbrocht.  

1862 is Vangerow Maat von’n Gemeenraad von Bremerhoben worrn. He weer von 1867 bet 1879 Vörsitter von’n Gemeenraad un hett sik gegenöver den Senat in Bremen för en grote Egenstännigkeit von Bremerhoben insett. 1873 is op siene Initiative de Stadtbibliothek entstahn. De Utenannersetzungen bi dat Inföhren von de Stadtverfaten weren dat Enn von sien polietsche Loopbahn. Sien Anliggen, dat Bremerhoben en sülvstännige Gemeen in dat Land Bremen warrt, is aver dör de Annahm von de Stadtverfaten von’n 1. Oktober 1879 un dat Bestellen von en hauptamtlichen Stadtdirekter 1880 wohr worrn. 
 
Vangerow hett an’n 24. September 1857 in Herwede Anna Engelbrecht (28. Juli 1834–30. September 1904) freet, de Dochter von Heinrich Engelbrecht, Goodsbesitter un Wiengroothändler in Ahmsen bi Herwede, un Henriette Charlotte Sengstake. De beiden harrn twee Döchter un dree Söhns, von de August von Vangerow (1863–1935) den Verlag wiederföhrt hett.
Walter Delius

**Walter Delius** is de Naam von

* Walter Delius (1884–1945), düütschen Jurist un Politiker,
* Walter Delius (1899–1972), düütschen evangeelschen Theoloog.
Werner Lenz

**Werner Lenz** is de Naam von

* Werner Lenz (1927–2004), düütschen Politiker,
* Werner Lenz (* 1944), öösterriekschen Optreckwetenschopper,
* Werner Lenz (* 1954), düütschen Footballspeler,
* Werner M. Lenz (* 1923), düütschen Kameramann un Speelbaas.

Kiek ok bi: Werner Lentz.
Manfred Richter

**Manfred Richter** is de Naam von

* Manfred Richter (1905–1990), düütschen Physiker un Farvtheoretiker,
* Manfred Richter (* 1929), düütschen Schriever,
* Manfred Richter (* 1934), düütschen Diplomaat,
* Manfred Richter (* 1935), düütschen Theoloog un Ökumeniker,
* Manfred Richter (1936–2012), düütschen Insektenkundler,
* Manfred Richter (* 1938), düütschen Footballspeler,
* Manfred Richter (* 1940), düütschen Motorbootrennfohrer,
* Manfred Richter (1941–1995), düütschen Footballspeler,
* Manfred Richter (1944–2012), düütschen Schauspeler,
* Manfred Richter (* 1948), düütschen Politiker,
* Manfred Richter (* 1949), düütschen Hürdensprinter un Sportfunkschonär,
* Manfred Richter (* 1951), düütschen Politiker.
Karl Eggers

**Karl Eggers** oder **Carl Eggers** is de Naam von

* Karl Eggers (1826–1900), düütschen Lyriker,
* Karl Eggers (1883–?), düütschen Parteifunkschonär,
* Karl Eggers (1919–2004), düütschen Politiker,
* Carl Eggers (1787–1863), düütschen Maler.
Christian Ludwig

**Christian Ludwig** is de Naam von

* Christian Ludwig (*Christianus Ludwig*; 1749–1784), düütschen Dokter un Pharmazeut,
* Christian Ludwig (1824–1893/1894), düütschen Mürger un Politiker,
* Christian Ludwig (1901–1967), Preßburger Architekt un Bomeester,
* Christian Ludwig Attersee (* 1940), öösterriekschen Maler, Musiker, Schriever un Segelsportler,
* Christian Ludwig (* 1959), öösterriekschen Journalist un Moderator,
* Christian Ludwig (* 1978), düütschen Vigelienspeler un Dirigent,
* Christian Friedrich Ludwig (1757–1823), düütschen Botaniker un Mediziner,
* Christian Gottlieb Ludwig (1709–1773), düütschen Dokter un Botaniker.

**Christian Ludwig** is de Naam von disse Herrschers

* Christian Ludwig von Brannenborg-Schwedt (1677–1734), Prinz von Prüßen un Offzeer,
* Christian Ludwig von Bruunswiek-Lümborg (1622–1665), Först von Calenberg un Först von Lümborg,
* Christian Ludwig I. von Mekelborg (1623–1692), Hartog to Mekelborg-Swerin,
* Christian Ludwig II. von Mekelborg (1683–1756), Hartog to Mekelborg-Swerin,
* Christian Ludwig Hartog to Mekelborg (1912–1996), Böverst von dat Huus Mekelborg,
* Christian Ludwig von Waldegge (1635–1706), Graaf von Waldegge-Wildungen un Graaf von Waldegge un Purmunt.
Nenad Šulava

**Nenad Šulava** (* 25. Dezember 1962 in Osijek; † 5. September 2019) weer en kroaatsch (vörmals jugoslaawsch) Schachspeler.

1986 kreeg he vun de FIDE den Titel Internatschonaler Meester un in dat Johr 2000 den Grootmeestertitel. 

För de kroaatsch Natschonalmannschap hett he an de Schacholympiaden 2000 un 2002 deelnommen. 2018 weer he för Monaco an den Start.

2012 wunn he dat San Remo Open mit 6,5 Punkten ut 7 Partien. In’ Januar 2011 reck he sien hööchste Elo-Tall vun 2565.

## Weblenken
* ''IN MEMORIAM. Preminuo Nenad Šulava''. Artikel vom 7. September 2019 (kroatisch)
* Nenad Sulava bi chessgames.com (engelsch)
* Nenad Sulava bi OlimpBase (engelsch)
Lysander

**Lysander** (ooldgr. Λύσανδρος *Lysandros*); † 395 v. Chr. bi Haliartos) weer en Staatsmann un Admiraal ut Sparta in den Peloponnes'schen Krieg un in den Krieg vun Korinth. 

Lysander hett 408 v. Chr. dat Upperkummando over de spartaansche Flotten overnahmen. 407 oder 406 v. Chr. (dor hefft sik de Historikers over in’e Plünnen) hett he bi Notion gegen Athen siegt. Vordem harr he sik den Perserprinzen Kyros den Jüngern to’n Fründ maakt. De Persers hefft em denn oorntlich mit Geld unnerstütt. Dat duer avers nich lang, denn keem de Tied, wo he dat Kummando wedder afgeven möss, as dat in Sparta so inricht‘ weer. Kallikratidas is denn an’e Reege ween un is Befehlhebber wurrn. Man de keem nich so good torecht mit Kyros. Nadem de Spartaners 406 v. Chr. de Seeslacht bi de Arginusen verlaren harrn, möss Lysander wedder ran, ofschoonst dat vun de spartaanschen Gesette her an un for sik nich mööglich weer. Unner sien Kummando sünd de Atheners mit ehre leste Flotten denn 405 v. Chr. bi Aigospotamoi slahn wurrn. Düsse Nedderlage hett den Utslag geven in’n ganzen Krieg. All Bundsgenaten vun Athen hefft sik denn afsett, bloß Samos is noch bleven. 404 v. Chr. hett Lysander  Piräus blockeert un dor Athen mit to de Kapitulatschoon nöögt. He schaff denn in Athen de Demokratie af un hett en Oligarchie dor insett. De Lüde vun Samos hefft dorup hen beslaten, Lysander göttliche Ehren tokamen to laten. Dor keem to’n eersten Mol in de Minschheitsgeschicht de Herrscherkult mit up, as de later in de Tied vun den Hellenismus un in dat Röömsche Riek begäng weer.

Ok in de annern Städer, de mit Athen tohopen gahn weern in’n Krieg, hett Lysander nee Regimes insett (de „Dartig“, de schollen dat mit Sparta holen.) Man Sparta siene Regeerung hett nich achter siene Politik stahn, un so konn Athen wedder torüch kehren na  de Demokratie. Ofschoonst Lysander sik gegen siene Gegenspelers in düssen Striet nich dörsetten konn, bleev he doch en unbannig mächtigen Mann. 399 v. Chr. hett he siene Macht dor for bruukt, den latern König Argiselaos II. up den Throon to wuppen. 
Lysander is in’n Harvst 395 v. Chr. to’n Anfang vun den Krieg vun Korinth bi en Scharmützel vör Haliartos fullen. He is ankeken wurrn as een vun de gröttsten Feldherrn vun Sparta, de sik avers as stolten un ehrgiezigen Minschen veel Feende maakt hett. 

## Literatur
* Detlef Lotze: *Lysander und der Peloponnesische Krieg.* Berlin 1964.
* Karl-Wilhelm Welwei: *Lysandros.* In: *[[Der Neue Pauly]]* Bd. 7, 1999, Sp. 596f.
* Karl-Wilhelm Welwei: *Sparta. Aufstieg und Niedergang einer antiken Großmacht.* Klett-Cotta, Stuttgart 2004.

## Weblenken
* So, as Cornelius Nepos dat Leven vun Lysander beschrifft (latiensch un düütsch)

## Belege
Johann Friedrich Schröter

**Johann Friedrich Schröter** is de Naam von

* Johann Friedrich Schröter (1559–1625), düütschen Mediziner,
* Johann Friedrich Schröter (1770–1836), düütschen Teekner, Koppersteker un Maler,
* Johann Friedrich Schröter (1786–1850), düütschen Verwaltungsbeamten,
* Johann Friedrich Carl Schröter (1807–1849), Parlamentarier.
Brunau

**Brunau** betekent

* Brunau, Oort in de Gemeen Calwe in’n Oltmarkkreis Soltwedel, Sassen-Anholt,
* Brunau, Oort in de Gemeen Geboltskirchen, Bezirk Grieskirchen, Oberösterreich, Öösterriek,
* Brunau, Oort in de Gemeen Ungenach, Bezirk Vöcklabruck, Oberösterreich, Öösterriek,
* Brunau, Oort in de Gemeen Haiming, Bezirk Imst, Tirol, Öösterriek,
* Brunau, Rebeed in’n Süden von Zürich, Swiez,
* Brunau, Oort in de Woiwodschop Pommern, Polen,
* Brunau, Stroom in de Lümbörger Heid, de in de Luh münnt,
* Brunau, Stroom in de Lümbörger Heid, de in de Örtz münnt.
Eduard Sthamer

**Eduard Sthamer** is de Naam von

* Eduard Sthamer (1803–1872), hambörgschen Senater,
* Eduard Sthamer (1883–1938), düütschen Historiker.
Klaus Schröder

**Klaus Schröder** oder **Klaus Schroeder** is de Naam von

* Klaus Schröder (1844–1927), plattdüütschen Schriever,
* Klaus Schroeder (* 1949), düütschen Politikwetenschopper un Historiker,
* Klaus Schröder (* 1954), düütschen Footballspeler,
* Klaus Schröder, düütschen Diplomaat,
* Klaus Schröder, düütschen Ieshockeyspeler,
* Klaus Albrecht Schröder (* 1955), öösterriekschen Kunsthistoriker,
* Klaus-Peter Schroeder (* 1947), düütschen Jurist un Rechtshistoriker,
* Klaus Theo Schröder (1948–2012), düütschen Politiker.

Kiek ok bi: Klaus Schröter.
Wilhelm Jordan

**Wilhelm Jordan** is de Naam von

* Wilhelm Jordan († 1462), düütschen Koopmann un Börgermeester von Danzig,
* Wilhelm Jordan († 1834), düütschen Verwaltungsbeamten,
* Wilhelm Jordan (1819–1904), düütschen Schriever un Politiker,
* Wilhelm Jordan (1842–1899), düütschen Geodäät un Mathematiker,
* Wilhelm Jordan (1871–1927), düütschen Maler, Teekner un Illustrater.
Christian Pfaff

**Christian Pfaff** is de Naam von

* Christian Pfaff (1770–1845), düütschen Hannelsmann un Politiker,
* Christian Pfaff (1811–1893), düütschen Politiker,
* Christian Pfaff (* 1968), düütschen Schauspeler.
Wilhelm Seedorf

**Wilhelm Seedorf** is de Naam von

* Wilhelm Seedorf (1881–1984), düütschen Agrarökonoom,
* Wilhelm Seedorf (1925–2002), plattdüütschen Schriever.
August Lange

**August Lange** is de Naam von

* August Lange (1857–na 1931), düütschen Chemiker,
* August Lange, düütschen Marieninschenör un Fleger,
* August Lange (vör 1900–1959), düütschen Politiker,
* August Carl Lange (1834–1884), düütschen Architekt,
* August Hermann Lange (1867–1922), düütschen Automobilutwickler,
* August Walter Lange (?–1888), düütschen Maler.
Carl Friedrich Wilhelm Flügge

**Carl Friedrich Wilhelm Flügge** (* 5. März 1818 in Gronau; †) weer en düütschen Verwaltungsbeamten.

Flügge is 1818 as Söhn von Johanna Wilhelmine, borene Ihling, un Christian Heinrich Martin Flügge in Gronau boren. He hett Juristeree studeert un is na dat Studium in’n hannöverschen Staatsdeenst gahn. 1844 weer he Auditer in dat Amt Winsen un denn bet 1852 Amtsassesser bi dat Amt Weener.

He weer von 1852 bet 1854 Amtmann von dat Amt Snevern un denn von 1854 bet 1859 Amtmann von dat Amt Lesum. Nadem dat Amt Lesum oplööst un Deel von dat Amt Blomendal worrn is, is Flügge as Amtmann in dat Amt Blomendal wesselt un weer nu för den Bezirk von dat fröhere Amt Lesum tostännig. 

1863 oder 1864 is he Amtmann (na 1867 Amtshauptmann) in dat Amt Esens worrn un hett 1870 den Rang von en Regerungsraad kregen. As Regerungsraad is he na de Regerung Arensperg wesselt.

He hett 1855 Georgina Henriette Carolina Albertine Wolf (* 30. September 1833) freet. De beiden harrn de Kinner Georg Wilhelm (* 18. August 1856), Johanne Friederike Rudolphine (* 20. Juni 1858) un Gustav (25. März 1867-25. September 1928).

## Footnoten
Johann Heinrich August Hermann Stuckenschmidt

**Johann Heinrich August Hermann Stuckenschmidt** (* 1816; † 1881) weer en düütschen Verwaltungsbeamten.

Stuckenschmidt is 1816 as Söhn von den Schatzraad Gottlieb August Friedrich Stuckenschmidt (1788-1829) boren. He hett 1836 anfungen, an de Universität Göttingen Juristeree to studeren. Na dat Studium is he in’n hannöverschen Staatsdeenst gahn. Ünner annern weer he 1852 in dat Amt Sankt Andreasberg as Amtsassesser un Aflösungskommissar in Deenst.

He harr von 1855 bet 1859 as Amtsassesser dat Leid över dat Amt Snevern, harr denn von 1859 bet 1865 as Amtsassesser bi dat Amt Soltau dat Leid över dat Rebeed von dat fröhere Amt Snevern un is 1865 Amtmann (1867 Amtshauptmann) von dat Amt Fallersleben worrn.

Von 1864 bet 1871 weer he Präsident von’n Land- un Forstweertschoplichen Provinzialvereen för dat Förstendom Lümborg.

## Footnoten
Friedrich Bayer

**Friedrich Bayer** is de Naam von

* Friedrich Bayer (1825–1880), düütschen Ünnernehmer,
* Friedrich Bayer († 1928), düütschen Verwaltungsbeamten,
* Friedrich Bayer (1883–1933), düütschen Politiker.
Erich Krause

**Erich Krause** is de Naam von

* Erich Krause (1857–1944), düütschen Generaalleutnant,
* Erich Krause (1886–1954), düütschen Maler,
* Erich Krause (1895–1932), düütschen Chemiker,
* Erich Krause (1897–?), düütschen Verwaltungsbeamten,
* Erich Krause (1905–1944), düütschen Wedderständler,
* Erich-Dieter Krause (* 1935), düütschen Esperantist.
Willi Kuhn

**Willi Kuhn** is de Naam von

* Willi Kuhn (1900–1980), düütschen Politiker (SPD),
* Willi Kuhn (1911–1982), düütschen Politiker (KPD/SED).
Fritz Berner

**Fritz Berner** is de Naam von

* Fritz Berner (1911–1999), düütschen Verwaltungsbeamten,
* Fritz Berner (* 1951), düütschen Boinschenör.
Ernst August von Meding

**Ernst August von Meding** is de Naam von

* Ernst August von Meding, düütschen Offzeer,
* Ernst August von Meding, düütschen Verwaltungsbeamten,
* Ernst August von Meding, düütschen Staatsbeamten.
Ernst August von Meding (1762–1830)

**Ernst August Detlef von Meding** (* 1762; † 1830) weer en düütschen Verwaltungsbeamten.

Von Meding is 1762 as Söhn von Wilhelmina Sibylla, borene von Oldershausen (1734–1804), un Ernst August von Meding (12. Januar 1711–1794) in de Familie von Meding rinboren. As öllsten Söhn weer he Herr op Horst un Bourm. Sien Broder weer Franz von Meding.

He is 1785 Leutnant worrn, weer 1790 bet 1795 Hauptmann bi de Garr in Hannover un 1796 bet 1802 Hauptmann a.D. op Bourm.

An’n 21. November 1798 hett he sik för en Studium von de Juristeree an de Universität Göttingen inschreven. Na dat Studium is he 1803 Auditer in Niestadt worrn. Von 1818 bet to sien Dood 1830 weer he Drost von dat Amt Wasra.

## Footnoten
Hermann Friedrich Ulrichs

**Hermann Friedrich Ulrichs** is de Naam von

* Hermann Friedrich Ulrichs (1680–1732), düütschen Verwaltungsbeamten,
* Hermann Friedrich Ulrichs (1809–1865), düütschen Warftbesitter.
Amt Wasra

Dat **Amt Wasra** weer en Verwaltungsrebeed in dat Förstendom Lümborg un in dat Königriek Hannover mit Seet in Wasra binnen de Landdrostie Lümborg.

## Historie

Dat Amt geiht trügg op den Besitt von dat Klooster Wasra, dat 1528 in en evangeelsch Damenstift ümwannelt worrn is. Dat weer en temlich lütt Rebeed, to dat 60 Hööv as Streibesitt, en poor Gebüüd (Klooster un Domään) in Wasra un de lüttjen Öörd Vör-Wasra un Gräsbeck tohöört hebbt.

In de Franzosentied von 1810 bet 1813 weer Wasra Deel von de Mairie Wasra in’n Kanton Wasra.

1835 is dat Amt oplööst worrn un dat hett denn to de Amtsvaagdie Fambossel-Soltau höört.

## Inwahnertall

## Amtlüüd

* 1540–1574: Henricus Radeken
* 1575: Dietrich Warmes
* 1576–1591: Victor Dolle
* 1592–1593: Heinrich Krebs
* 1593–1618: Carl Dietrichs
* 1618–1641: Gabriel Dieterichs
* 1641–1677: Carl Dieterichs
* 1678–1684: Conrad Victor von Damm
* 1684–1697: Eberhard Knop
* 1702–1728: Conrad von Schlüter
* 1728–1733: Georg Friedrich von Schlüter
* 1734–1748: Philipp von Hagen
* –1762: Ludewig Johann Moritz von Spilker
* 1764–1796: Heinrich Hartwig Hartmann
* 1804: Drost Georg August Wilhelm von dem Bussche
* 1809–1810: Carl Otto von Plato
* 1810–1813: nüms (Franzosentied)
* 1813–1814: Carl Otto von Plato
* 1818–1830: Drost Ernst August von Meding
* 1830–1835: nüms

### Amtsschrievers

* –1697: Ludwig Nap
* 1697–1714: Georg Christoph Wöllner
* –1758: Wilhelm Heinrich Rautenberg
* 1795–1796: Conrad August Scharf

## Footnoten
Birk Anders

**Birk Anders** (* 3. November 1967 in Schlema) is en ehmalger  düütsch Biathlet, de för de DDR starten dee.

Birk Anders wunn bi de Juniorenweltmeesterschapen 1986 in’ Sprint de Gold- un in’ Eenzel de Sülvermedaille: Bi de Olympisch Spelen 1988 in Calgary verpass he as Veert in’ Sprint över 10&nbsp;km knapp en Podestplatz. 1989 kunn he bi de Weltmeesterschapen Tosommen mit Frank Luck, André Sehmisch un Frank-Peter Roetsch mit de DDR-Staffel över 4-mal-7,5-km den Titel halen. En wieder Goldmedaille wunn he in dat folgen Johr in Oslo in de Mannschap mit Raik Dittrich, Mark Kirchner un Frank Luck. Bi de wegen stark Nebel afbraken Staffel, deren Utdragen in Kontiolahti nahhaalt wurr, reck he teihn Daag later to dat Saisonenn’ 1990 noch den darten Platz, ditmal weer mit André Sehmisch neben Luck un Kirchner.

## Weblenken
* Birk Anders in de Datenbank vun Sportsreference.com (engelsch)
Olympisch Winterspelen 1988/Biathlon

Bi de **[[Olympisch Winterspelen 1988|XV. Olympisch Spelen]] [[1988]]** in Calgary wurrn dree Wettbewarfen in’ **[[Biathlon]]** vun de Mannlüüd utdragen. Frank-Peter Roetsch wunn dorbi tweemal de Goldmedaille in de Eenzelrennen.
__TOC__
## 10 km





Datum: 23. Februar
Totalanstieg: 380 m
Maximalanstieg: 55 m

Insgesamt weern 72 Athleten ut  22 Lännern an’ Start. 



## 20 km





Datum: 20. Februar
Totalanstieg: 736 m
Maximalanstieg: 55 m

Vun 71 start Athleten kunnen sück 68 klasseeren. 




## 4 × 7,5 km Staffel





Datum: 26. Februar
Totalanstieg: 294 m
Maximalanstieg: 25 m

Insgesamt weern 16 Staffeln an’ Start.



## Enkeld Nahwiesen